Donald Trump a pierdut fotoliul de președinte al SUA din cauza modului în care a abordat pandemia. Unde a greșit.
Donald Trump a fost penalizat la vot pentru gestionarea pandemiei. SUA au cele mai multe cazuri de COVID din lume. Sunt 30 de milioane infectați și peste 500.000 decese. Administrația Trump a reacționat târziu și a minimalizat efectele pandemiei. Trump a promis un vaccin înainte de alegeri, acesta a venit mai târziu.
Pandemia din 2020 a fost nemilioasă cu sutele de mii de persoane care au murit, cu milioanele care și-au pierdut locurile de muncă sau cu unii politicieni. Donald Trump a plătit scump pentru modul în care a abordat pandemia: a pierdut alegerile din noiembrie în fața lui Joe Biden.Trump a început prin a minimaliza efectele pandemiei, i-a contrazis pe specialiști și le-a transmis americanilor să nu se teamă, coronavirusul nu este o problemă serioasă."Multă lume crede că se va duce în aprilie cu căldura. Pe măsură ce apare căldura. În mod normal, dispare în aprilie. Suntem într-un moment grozav. Cred că este o problemă ce o să dispară, dar am pierdut aproape 1.000 de puncte ieri în piață. Asta se încheie, o să se încheie. Să sperăm că mai devreme decât mai târziu", spunea Donald Trump.Trump, lovit și de economiePandemia l-a lovit pe Trump unde l-a durut cel mai rău, în economie. Se lăuda cu performanțele sale economice, cu cel mai mic șomaj din istoria Statelor Unite. Pandemia a ras totul, numărul de șomeri a explodat, numeroase afaceri au început să se închidă, Trump s-a opus măsurilor de închidere, a cerut ca școlile să fie deschise."Economia noastră o să revină foarte, foarte puternică. Am făcut-o o dată, o s-o fac din nou și o să fie la fel de puternică", mai spunea fostul președinte al Statelor Unite.